Tweede tiener wou by ISIS aansluit – praag.co.za
Die hoërskool-leerder van Grassy Park op die Kaapse Vlakte is ná 'n wenk by die Kaapstadse Internasionale Lughawe aangekeer, berig RSG.
Mahlobo sê sekere gemeenskappe in die land word deur die ISIS-militante geteiken.
Die veiligheidsdienste het na bewering gereageer op grond van inligting wat deur die eerste Kaapse meisie verskaf wat by die ISIS wou aansluit. Die twee is glo vriendinne.
Die departement en die Valke het glo reageer op inligting wat 'n 15-jarige meisie van Kenwyn verskaf het.
Mahlobo het sedertdien ouers herhaaldelik gemaan om hul kinders se internetgebruik dop te hou. Hy het Dinsdag weer die waarskuwing tydens 'n perskonferensie voor die minister se begrotingsdebat in die parlement uitgereik.
"Ons weet dat ISIS jongmense teiken en die internet daarvoor gebruik," het Sonto Kudjoe, direkteur-generaal van staatsveiligheid, gesê.
Intelligensiebronne sê egter hulle ondersoek 'n fisiese teenwoordigheid van werwers van die jihad-groep in die land.
Mahlobo het gesê staatsveiligheidsagentskappe is baie paraat oor die kwessie van werwing deur fundamentalistiese groepe en hulle bly in kontak met gemeenskappe wat as teikens beskou word. Hy het gesê sedert die tiener van Kenwyn gepoog het om by ISIS aan te sluit, het verskeie gemeenskapsgroepe sy departement gekontak om te sê dat hul kinders aangehits word om dit ook te doen.
"In Kaapstad het ons met die Moslemregsraad vergader," het hy gesê. Kinders word glo daagliks gewerf.
Skrywer praagGepubliseer op 6 Mei 2015 6 Mei 2015 Kategorieë Nuus, Suider-AfrikaSleutelwoord Is, ISIS, islam, Kaapstad, moslems, Staatsveiligheid, terreur